Мейірімділік асыл қасиет

Мектебімізде «Махаббат пен шығармашылық педагогикасы » атты онкүндік оқушылар, ата-аналар арасында ұйымдастырылды.Онкүндіктің мақсаты адам бойындағы жақсы қасиеттерді, рухани құндылықтарымызды жас ұрпаққа дәріптеу болып табылады.

 Адам бойындағы жақсы қасиеттерді, рухани құндылықтарымызды жас ұрпақтың санасына сіңіріп,білім тәрбие беретін көптеген оқулықтар,әдеби мұраларымыз жеткілікті екені сөзсіз.

Солардың бірі « Өзін-өзі тану » деген арнайы пән оқу бағдарламасына кіріп,Отанымыздың барлық мектептерінде оқытыла бастағанына да біраз жыл болып қалды.Бұл пәннің авторы Сара Алпысқызы Назарбаева.Бұл кісі «Бөбек » қорының төрайымы, тұңғыш президентіміздің зайыбы екенін баршамыз білеміз.Назарбаева Сара Алпысқызының өмірбаянына қысқаша тоқталсақ: 1941 жылы 12 ақпанында Қарағанды облысы,Бұқар жырау ауданы. Қызылжар ауылында дүниеге келген.Білімі жоғары.Қазақстанның қоғам қайраткері.Мамандығы инженер- экономист.

 Қазіргі заманда бұрын естіп көрмеген неше түрлі айуандық, қатыгездік қоғамызда қаулап тұрғанда жас ұрпаққа, жалпы адамзат баласына мейірімділік, қайырымдылық ,кішіпейілділік, сыйластық,кешірімді болу, аяушылық білдіру, ата-ананы сыйлау,үлкенді құрметтеу, кішіге қамқор болу,өз тілін, елін, жерін,Отанын сүю, ұлттық салт –дәстүрді қастерлеу,жалпы адамзаттық құндылықтарды танып білуде бұл пәннің берері мол.

 Онкүндікте атқарылған жұмыстарды атап айтар болсақ.Мектебіміздің тәлімгері Шайтекей. Ш мен бастауыш сынып мұғалімі Матышева. Г.А оқушыларға онкүндіктің мақсатымен өткізілетін іс-шаралармен таныстырды.

Мектебіміздің кітапханашысы Ембергенова.Р.С- ның ұйымдастыруымен «Мейірім төгетін ана » тақырыбында кітап көрмесі ашылды.Бұл оқырмандардың алғысына бөленді.Ұстаздар Шайтекей.Ш, Матышева .Г.А-ның басшылығымен

2-10 сыныптар оқушылары арасында «Алтын жүрек анамыз » атты мәнерлеп оқу, авторлық өлең сайысы өте қызықты өтті.Қатысушылардың ішінен топ жарғандары марапатталды.Ұстаздар Маткенова.З.А,Узбекова.Г.М ,Күмісай.С –ның жетекшілігімен «Мейірімге толы жүрек» тақырыбында оқушылардың қол өнерден шыцғармашылық көрмесі ұйымдастырылды.Көрмеге әсіресе бастауыш сынып оқушылары белсене қатысты.Оқушылардың қолымен жасалған бұл көрмеден неше түрлі ғажайып туындылардың куәсі болдық.2 «Б», 2 «В» сыныптарында өткізілген «Кәусар бұлақ тұнығынан», «Қызыққа толы бұл әлем» сынып сағаттары өте қызықты өтті.4 «А», 4 «Б» сыныптарында

«Мейірімділік асыл қасиет » , «Өнеге отбасынан » ашық сабақтары өз мақсатына жеткен тартымды сабақтар болды.

Жоғарыдағы сыныптан тыс және ашық сабақ өткізген ұстаздар сыныптардың жетекшілері Сағидолда .Б , Ибраева А.А, Маткенова.Б.Қ ,Кенжебаева А.Т . 7Б сыныпқа мұғалім Аймихан .М «Адам және адамзат» тақырыбында ашық сабақ берді.

 Ұстаздар Шайтекей.Ш мен Моргунова .Н.В өткізген «Мейірімді жүрек - жылы жүрек » тақырыбындағы театрландырылған қойылым өте қызықты өтті.Қатысушылардың дайындығы жоғары деңгейде екені көрермендерінің ыстық ықылас, қошеметінен байқалып тұрды. Бастауыш сынып мұғалімі Айхожаева.К.Б- ның ата-аналар арасында өткізген « Бақытыңды баладан ізде » атты дөңгелек үстел, бала тәрбиесі жайында ата-аналарды толғандырып жүрген сұрақтарына толық жауап алғандай болды.Онкүндік музыка пәнінің мұғалімі Айтуған.А мен бастауыш сынып мұғалімі Бигалиева .З.Ж ның өткізген «Ән көңілдің ажары » тақырыбындағы ән сайысымен өз мәресіне жетті.Онкүндікті Шайтекей .Ш қорытындылап, қатысқан барлық ата-аналар, ұстаздар, оқушыларға мектеп директоры атынан алғысын білдірді.

 Бұл мектебімізде өткізіліп жатқан сан алуан жұмыстың бір парасы ғана.

Мақаламды екі ұлы , дана адамдардың дәйексөздерімен аяқтағанды жөн көрдім.

 « . . . Адамның жақсысы – адамға сүйіспеншілікпен қарағандар .»

Абай Құнанбаев.

« Біреуді артық, біреуді кем санамай, жұрттың бәрін құрметтей біл.»

 Лұқман Хәкім

 Балуан Шолақ атындағы

 мекмеп-лицейдің бастауыш сынып мұғалімі

 Қаракет.Қ